Környezetgazdaságtan tételsor

levelező (18+0)

1. Mutassa be a gazdasági, társadalmi és ökológiai rendszerek egymásba ágyazódását, kapcsolatrendszerét! Magyarázza meg! (ábra)
2. A termodinamika I. és II. főtörvénye milyen korlátot szab a gazdasági növekedésnek?
3. Mi a különbség a jólét és a jóllét között? Mutassa be a jóllét napraforgóját!
4. Mutassa be a környezetvédelem előtörténetének 3 szakaszát!
5. Mi a Brundtland-jelentés fő mondanivalója?
6. Mutassa be a CSR-piramist! (ábra)
7. Magyarázza meg az igény és szükséglet; növekedés és fejlődés fogalmakat!
8. Mutassa be a fenntartható fejlődés 3 pillérét! (ábra)
9. Herman Daly szerint melyek az anyagi és energetikai fenntarthatóság feltételei?
10. Mutassa be a növekedés korlátait a mikroökonómiában (csökkenő határhaszon (MB) és növekvő határköltség (MC) elmélete) (ábra)!
11. Kik az erőforrás pesszimisták és az erőforrás optimisták?
12. Mutassa be a gyenge és a szigorú fenntarthatóság közötti különbséget! (ábra)
13. Milyen fenntartható és nem fenntartható növekedési pályák lehetségesek? (ábra)
14. Definiálja a rezilienciát!
15. Mi az overshoot?
16. Mi a DPSIR-modell?
17. Az eltartóképesség alakulásának milyen lehetőségei vannak?
18. Mutassa be a fenntartható fejlődés kilenc alapelvét!
19. Miért állítható az, hogy a Johannesburgi Világtalálkozó (2002) végrehajtási terve elsősorban az okozatokra irányul, és nem az okokra?
20. Mutassa be a Millenniumi Fejlesztési Célokat és az elért eredményeket!
21. Mi a zöld gazdaság?
22. Mutassa be a 6 lépést a fenntartható gazdálkodáshoz!
23. Mi az Ehlrich-Ehrlich formula?
24. Mi az ökohatékonyság?
25. Grossman szerint a gazdasági növekedés három módon hat a környezeti minőségre. Mi ez a 3 mód?
26. Mutassa be a környezeti Kuznets-görbét (magyarázat, hátrányok)!
27. Magyarázza meg a szétválást!
28. Csoportosítsa a természeti erőforrásokat! (ábra)
29. Mutassa be az ásványi nyersanyagvagyon osztályozását! Az árak változása hogyan befolyásolja a készletek nagyságát? (ábra)
30. Mutassa be a Hubbert-görbét! (ábra)
31. Mutassa be a hatékony tulajdonosi szerkezet kritériumait!
32. Mi a közlegelő tragédiája?
33. A kimerülő természeti erőforrások miben különböznek a közönséges javaktól? Az árat mi határozza meg?
34. Ábrával mutassa be a kimerülő természeti erőforrások használatát!
35. Ábrával mutassa be a kimerülő természeti erőforrások (pl. egy tó halállománya) kitermelését, amennyiben korlátozott, illetve szabad hozzáférésű a vizsgált tó!
36. Ábrával mutassa be a haszon maximalizálását tökéletes versenypiacon magántulajdonban lévő, felhasználásra kerülő, megújuló természeti erőforrás esetén!
37. Mutassa be a természeti erőforrások értékösszetevőit! (ábra)
38. Milyen környezetértékelési módszereket ismer? Legalább 2-t röviden mutasson be!
39. Mi a környezetvédelem és a környezetgazdálkodás?
40. Milyen tévhitek vannak a környezetvédelemről? Cáfolja ezeket!
41. Definiálja az externáliákat! Csoportosítsa őket!
42. Mi a környezetszennyezés? Milyen típusai vannak?
43. Melyek az externális hatások közgazdasági következményei?
44. Ábrával mutassa be a termelés magán- és társadalmi költségeit!
45. Ábrával mutassa be az externália gazdaságilag optimális nagyságát!
46. Ábrával mutassa be a Pigoui-elméletet! Milyen hátrányai vannak az elméletnek?
47. Ábrával mutassa be a Coase-tételt! Milyen hátrányai vannak az elméletnek?
48. Ábrával mutassa be az optimális szennyezettségi szintet az asszimilációs kapacitás figyelembevételével!
49. Ábrával mutassa be a szennyezés elhárítási határköltségek és a tiszta magán határhasznok viszonyát!
50. Ábrával mutassa be a szennyezés-elhárítási kötelezettségek költség-hatékony megosztását két szennyező között a szennyezés tökéletes keveredése esetén
51. Ábrával mutassa be a normával történő szabályozást, amennyiben a szabvány az optimális szennyezettségi szinthez képest alacsonyabb szintre van meghatározva!
52. Mutassa be a környezetvédelmi szabályozórendszerrel szemben fennálló követelményeket!
53. Mutassa be a szabályozás fő formáit!
54. A piaci engedélyek (szennyezési jogok) rendszerének milyen főbb elemei vannak? Magyarázza ezeket!
55. Hasonlítsa össze a reaktív és preventív környezetpolitikát!
56. Definiálja a GDP-t! Mutassa be a hátrányait!
57. A GDP mellett milyen egyéb alternatív mutatókat ismer? Soroljon fel legalább 5-t! Legalább kettőnek a mérését magyarázza meg!
58. Melyek a klímaváltozás legfontosabb jelei? Milyen lépések történtek eddig a megelőzésére (klímaegyezmények)?
59. Ismertesse a klímakonferenciákon, a fejlődő és fejlett országok között tapasztalható ellentét lényegét!
60. Sorolja fel fontossági sorrendben a legfontosabb globális problémákat! Magyarázza meg a közöttük lévő összefüggéseket!